o
PATRICIA KING - IKUINEN RAKKAUS Jumalan kohtaaminen
Tervetuloa katsomaan Ikuista rakkautta. Nimeni on Patricia King.
Aiheenamme on Jumalan kohtaaminen. Haluaisitko kohdata hänet?
Sinulla on siihen oikeus. Koska Jeesus maksoi hinnan siitä.
Seurassani on tänään hyvä ystäväni profeetta James Goll.
Olet yksi suosikkivieraistamme. Sinulla on aina niin syvällinen käsitys asioista.
Olet kirjoittanut kirjan Jumalan kohtaamisesta.
Se sisältää paljon todistuksia ja opetusta.
Odotamme innokkaasti, että kerrot meille Jumalan kohtaamisesta.
Haluan aluksi puhua 2. Mooseksen kirjan luvusta 33.
Mooses kohtasi Jumalan. Hän suhtautui Herraan intohimoisesti.
Mooses oli kuivassa, pölyisessä erämaassa.
2. Moos. 33:7 sanotaan: "Mooses pystytti teltan leirin ulkopuolelle
jonkin matkan päähän leiristä ja nimesi sen pyhäkköteltaksi.
Jokaisen, jolla oli kysyttävää Herralta, oli mentävä leirin ulkopuolelle."
Jakeessa 9 sanotaan: " Mooseksen tullessa telttaan
pilvipatsas laskeutui ja asettui teltan ovelle siksi aikaa,
kun Herra puhui Moosekselle."
Ja Herra puhui Moosekselle. Pidän tuosta....
Mooses näkee pilvipatsaan ja kuulee Herran äänen.
Mooses koki samaa joka päivä. Hän meni Herran luo joka päivä.
Jos me menemme Herran luo, hän tulee meidän luoksemme.
Ja jakeessa 11 sanotaan:
"Ja Herra puhui Moosekselle kasvoista kasvoihin."
Olet kohdannut Jumalan monta kertaa.
Mutta mikä on ollut mieliinpainuvin kohtaaminen?
Minun täytyy oikein miettiä. Niitä on ollut monia.
On yksi kohtaaminen, joka voittaa kaikki muut.
Se tapahtui muutama vuosi sitten, ja jätti jälkensä elämääni.
Olin menossa erääseen konferenssiin viikoksi.
Pyhä Henki sanoi minulle viime hetkellä, ettei minun pitäisi mennä sinne.
Minulla oli siis viikko vapaata.
Päätin käyttää sen viettämällä aikaa Herran kanssa.
Menin erääseen pieneen kappeliin.
Kävin siellä ennen joka päivä ylistämässä ja rukoilemassa.
Se oli minun pyhäkköteltta, johon menin.
Olin polvillani jakkaralla. Mietiskelin, palvoin Herraa hiljaisessa yhteydessä.
Minusta tuntui kuin joku olisi avannut oven ja tullut sisään.
Mutta kukaan ei tullut sisään fyysisessä ruumiissaan.
Jatkoin palvomista. Mutta tunsin, että joku oli läsnä.
Koin Herran pelkoa, enkä kohottanut katsettani.
Sitten kuulin Herran äänen.
Aivan kuten Moosekselle Herra puhui minulle kappelissa.
Hän sanoi: "Nouse ylös."
Oliko ääni korvin kuultavissa? - Kyllä. Se tuli ulkoapäin ja kuulin sen.
Miltä se kuulosti? - Se oli kuin ystävän ääni. Miehen ääni.
Ei kovin tuttu, mutta ystävän ääni. Hyvin kutsuva, puoleensavetävä.
Ääni puhui minulle ja sanoi: "Nouse ylös." Nousin ylös.
Jumalan pelko valtasi minut.
Ääni sanoi: "Mene käytävälle." Tein niin.
Herran pelko levisi kappeliin.
Sitten katsoin ja näin ilmestyksen.
Jeshua, Jeesus seisoi käytävällä aivan edessäni.
Se oli hämmästyttävää.
Miltä hän näytti? - Näin kyllä hänet kokonaisuudessaan.
Mutta ainoa asia, joka on pysynyt mielessäni kaikki nämä vuodet,
oli hänen silmänsä. Ne olivat läpitunkevat ja täynnä syvää, syvää rakkautta.
Ne olivat kuin tulen liekit. (Ilm. 1:14)
Kun katsoin hänen silmiinsä, ne vetivät minua hänen lähelleen.
Hetkinen, tulen liekit. Yritän hahmottaa tätä.
Olivatko ne jonkin väriset? Tuliko niistä oikeita liekkejä?
Se tuli oli intohimon tulta. Silmät olivat hyvin kutsuvat.
En osaa sanoa minkä väriset ne olivat. Se ei ollut tärkeää.
Tärkeää oli, että hänen silmänsä olivat täynnä kutsuvaa rakkautta.
Niiden kutsuvuus oli täysin vastustamatonta.
Hänen silmiensä väri oli vastustamaton rakkaus.
Pidän tuosta, rakkaudella on väri.
Se oli vastustamaton väri.
Tein samoin kuin Jesaja ja kaikki profeetat. Sanoin: "Tässä olen, Herra."
Hän sanoi minulle: "Astu lähemmäksi." Astuin pienen askeleen eteenpäin.
Sillä hän ei ollut vain joku toinen mies, vaan maailmankaikkeuden luoja.
Astuin lyhyen askeleen. Hän sanoi: "Astu vielä lähemmäksi." Tein niin.
Hän oli minua hieman pidempi.
Seisoin kasvotusten Jeesuksen ilmestyksen kanssa.
Hän sanoi vielä: "Astu lähemmäksi."
Astuin askeleen uskossa ja tottelevaisuudessa.
Sitten avoin näky hävisi. Uskon, että siihen oli syy.
Minä olin hänessä ja hän minussa.
Olimme kuin käsi ja hansikas, jotka istuvat täydellisesti. Täydellisesti.
Sitten putosin polvilleni jumaloiden ja palvoen.
Sitten näin näyn kahdesta todistajasta, apostolista ja profeetasta.
He katsoivat minua. He olivat ihmisiä, joihin olin tutustumassa.
Ensimmäinen oli profeetallinen näkijä Bob Jones ja
toinen oli Mahesh Chavda.
Heistä tuli ihmisiä, jotka ovat muovanneet elämäni kulkua.
Mahesh Chavda on tunnettu siitä, että on kohdannut Jumalan monta kertaa.
Jumalan voimaa on vapautunut kaikkialla maailmassa.
Ja Bob Joneshan on yksi tarkimmista näkijä-profeetoista.
Joskushan nuo asiat ovat symbolisia, mutta sinun tapauksessasi....
Se oli aivan kirjaimellista. Jumala asetti 2 neuvonantajaa.
Sitten näin kultaisen hunajapurkin. Se kallistui.
Tunsin miten kaksi kultaisen voitelun hunajapisaraa tippui päähäni.
Sitten Pyhä Henki puhui minulle: "Annan sinulle tänään 2 pisaraa
kultaista voiteluani. Jos olet uskollinen, yksi pisara on sinulle, toinen vaimollesi."
Sitten tulee päivä, jolloin kaadan kultaisen voitelun pääsi päälle."
Tuo on mahtavaa.
Kaiken keskipisteenä oli Jeesus.
En ollut juossut lahjojen perässä. Ajoin takaa Jeesusta.
Hän tuli ja ilmestyi minulle. Astuin häneen. Hän astui minuun.
Kolossalaiskirjessä sanotaan, että Kristus meissä, kirkkauden toivo.
Meillä on yhteinen ystävä, ylistyksenjohtaja Joann McFatter.
Hän on kirjoittanut laulun "Step into me".
Kun kerroit kohtaamisestasi, muistin tuon kauniin laulun.
Mikä voisi olla parempaa kuin sitoutua Jeesukseen.
Jokaisessa kohtaamisessa on monenlaisia elementtejä.
Kaikki mitä tulee Jumalalta on innostavaa.
Mutta Jeesus on kaiken keskipisteessä, kuten kerroit.
Jumala haluaa, että kohtaat hänet.
Hän on luonasi nytkin. Hän ei koskaan jätä eikä hylkää sinua.
Seuraavassa osiossa kerromme mm. kuinka kohtaamisen voi tunnistaa.
Tulemme kohta takaisin.
Kohtaa Jumala henkilökohtaisesti.
James Gollin kirja "God encounters" ohjaa sinut Jumalan läsnäoloon.
"Powerful encounters" sisältää omakohtaisia kertomuksia
Jumalan kirkkaudesta ja uskollisuudesta.
Soita ja tilaa kirjat. (Tv-tarjous nro. 170)
Tai käy nettikirjakaupassamme osoitteessa xpmedia.com
Tee tilaus heti!
Nykyhetki on ihmiskunnan historiassa parasta aikaa naisille.
Yksi vuoden kohokohdista on konferenssimme Naiset etulinjassa.
Jumala kutsuu naisia viemään sanomaa valtakunnastaan.
Puhujina on mm. Stacey Campbell ja James Goll.
Ilmoittaudu konferenssiin osoitteessa xpmedia.com
Kumppaniemme avulla
lähetämme tiimejä
kadotettujen ja kärsivien luo
kaikialle maailmaan
ja tuomme valoa pimeyteen.
Kumppaninamme olet mukana tässä kaikessa.
Rekisteröidy kumppaniksemme netissä osoitteessa xpmedia.com
On mukavaa, että jatkat ohjelman katsomista.
Puhumme Jumalan kohtaamisesta.
Olemme hiljattain julkaisseet kirjan "Powerful encounters in the God realm".
Siihen on koottu kertomuksia työmme ystäviltä,
jotka ovat kohdanneet Jumalan.
Jokainen kirjan kappale on erillinen.
Voin lukea niitä, mietiskellä ja saada lisää voitelua.
Mitä enemmän kuulen näistä kohtaamisista,
sitä enemmän pyrin saamaan niitä.
Mitä enemmän altistuu tälle kulttuurille, sitä enemmän alkaa odottaa.
Ja Jumala tulee vastaan. - Aivan niin.
Kohtasin Jumalan, kun olin vastasyntynyt kristitty.
Olin ollut uskossa vain 3 päivää.
Kirjoitin siitä kirjassani, Hänen armon kohtaamisesta.
Koska olin ollut mukana new age-liikkeessä
ja koska minulla oli tunteet pinnalla, olin aivan sekaisin.
Minulla ei ollut Herralle muuta annettavaa kuin sisäinen kaaokseni.
Pimeys seurasi minua.
Kun pelastuin, tunsin itseni puhtaaksi ja vapaaksi.
Mutta demonihenget alkoivat vierailla luonani öisin.
Ne pelottelivat minua. Kuulin jopa hakkaamisen ääntä vaatekaapista.
Olin peloissani. Kun tätä oli jatkunut 2 yötä, vapisin ja tärisin.
Herra antoi minulle unen. Joskus kohtaamme Jumalan unessa.
Unessa tapasin Isä Jumalan.
Sinä näit Jeesuksen. Minä näin Jumalan.
Hän oli kuin kaunis valo-olento, mutta hyvin isällinen.
Rakastava, ystävällinen, helposti lähestyttävä.
Jumalahan voi näyttää eri puolia itsestään.
Hän näyttää voimansa tai pyhyytensä.
Sillä kertaa hän ilmaisi itsensä rakastavana isänä.
Hänen hiuksensa kimaltelivat kuin lumi. Hänen silmänsä olivat siniset.
Kristallinkirkkaat. Hänen kasvonsa loistivat.
En ikinä unohda hänen kasvojaan. Ne ilmaisivat täydellistä rakkautta.
Itse asiassa sanoin, että hänen silmiensä väri oli
vastustamaton rakkaus.
Ne olivat siniset kuin valtameren syvänteet.
Aivan. Ne olivat kristallinkirkkaat. Läpinäkyvät.
Olin pikkutyttö siinä unessa, noin 4-vuotias.
Päälläni oli kiva mekko. Minut oli pesty. Jumala leikki kanssani.
Hän heitti minua ilmaan ja nauroi. Kuulin sen naurun unessa.
Se nauru täytti koko unen ja minut. Se oli niin ihanaa.
Hän piti minua vieressään. Hän katsoi minua silmillään.
Minusta oli ihanaa olla hänen lähellään. Isä Jumala on leikkisä.
Hän on pyhä Jumala, mutta leikkisä isä.
Hän asetti minut jalkojensa juureen ja antoi minulle pallon, jolla leikkiä.
Leikin pallolla hänen jalkojensa juuressa, ja se oli ihanaa.
Mutta pallo alkoi vieriä pois. Aloin ryömiä pallon perässä.
Näin pienet jalat edessäni. Katsoin ylös ja näin samanikäisen pojan.
Tiesin unessa, että se oli paholainen.
Hän oli samankokoinen kuin minäkin. Pieni. Isään verrattuna aivan mitätön.
Hän näytti todella ilkeältä.
Hän sanoi: "Patsy, kampataan Robbie."
Robbie oli kaverini, kun olin lapsi.
Sanoin: "En voi tehdä sitä."
Pelkäsin. En ole luonteeltani sellainen, mutta pelkäsin sitä poikaa.
Poika sanoi, että tehdään se. Hän näytti todella ilkeältä.
Sanoin peloissani: "Kerron isälle sinusta."
Yhtäkkiä poika katsoi ylös ja joutui paniikkiin.
Hän kääntyi ja juoksi pois. Peloissani käännyin juostakseni takaisin isän luo.
Mutta hän oli ihan lähellä. Juoksin hänen valkoiseen kaapuunsa.
Hän nosti minut ylös ja piti sylissään. Sitten hän laski minut alas
ja tarttui käteeni. Hän sanoi: "Kultaseni, kulje aina kanssani,
niin sinun ei koskaan enää tarvitse pelätä häntä."
Ja kun heräsin unesta,
vapauduin pelosta Jumalan rakkauden avulla.
En enää koskaan ole pelännyt. Pelko hävisi kokonaan.
Täydellinen rakkaus karkottaa pelon. Pelossahan on jo rangaistusta.
Ja kun kohtaa Jumalan ja hänen vastustamattoman rakkautensa,
pelko katoaa.
Valo syrjäyttää pimeyden. Pelon tilalle tulee rakkaus.
Siinä kohtaamisessa, kuten sinunkin kokemassa kohtaamisessa,
on sisältöä monen kirjan verran.
Mieli ei voi tuottaa sitä, mitä yksikin kohtaaminen antaa.
Koska yksi kohtaaminen sisältää kerroksittain ilmestystietoa.
Aina kun puhutaan Jumalan kohtaamisesta, haluan niitä lisää.
Aina kun luen kappaleen tästä kirjasta, halajan lisää kohtaamisia.
Ja mikä mielenkiintoisinta, niitä tulee enemmän.
Voitko auttaa katsojia asennoitumaan niin,
että näitä kohtaamisia tulee lisää.
Kun lukee edelleen 2. Mooseksen kirjaa lukua 33,
siellä puhutaan seuraavasta sukupolvesta.
Kyse ei ollut vain yhdestä Herran voitelemasta miehestä, Mooseksesta.
Oli myös Joosua. Joosua pysyi teltan läheisyydessä.
Muitakin ehkä oli, mutta he lähtivät pois. Joosua oli siellä mielellään.
Eräs toinen vastaava Raamatun henkilö oli pieni Samuel.
Olen varma, että hänellä oli makuusija temppelissä,
kun Hanna-äiti pyhitti hänet Herralle. Eeli kasvatti hänet.
Samuel kuulee Herran äänen, joka sanoo: "Samuel, Samuel."
Samuel menee Eelin luo ja sanoo: "Tässä olen."
Eeli sanoo, ettei ollut kutsunut häntä. Samuel palaa takaisin.
Hän asettuu makaamaan liitonarkun viereen.
Liitonarkussa säilytettiin kymmentä käskyä, Aaronin sauvaa ja mannaa.
Jos haluat kuulla Jumalan äänen, ala ylistää.
Pysyttele Hänen läsnäolossaan.
Asetu liitonarkin viereen.
Mieti kymmentä käskyä, Jumalan Sanaa.
Noudata Hänen käskyjään.
Ole niiden seurassa, jotka noudattavat Hänen käskyjään.
Niiden kanssa jotka ovat kohdanneet Jumalan.
Ihmiset, joiden kanssa olet tekemisissä -
vaikuttavat kohtaamisien määrään.
On valtavan tärkeää kenen kanssa viettää aikaansa.
Pidän nykyajan tiedotusvälineistä siksi,
että esim. netissä voi surffailla 7 päivänä 24 tuntia ja
kuunnella ja katsella todistuksia Jumalan kohtaamisesta.
Minun sivustoillani on yli 100 ilmaista videota.
Ole niiden ihmisten seurassa jotka ovat kohdanneet Jumalan,
niin sinäkin kohtaat Hänet useammin.
Kirjasi sisältää oivalluksia, jotka auttavat kohtaamaan Jumalan.
Kehotan katselijoita tilaamaan nämä kirjat nettisivuiltamme.
Jos haluat useampia kohtaamisia, saat niitä. Halu on tärkeintä.
Kun iloitset Herrassa, hän antaa sinulle mitä sydämesi toivoo.
Me profetoimme sinulle.
Teemme sen tauon jälkeen. Meillä voi olla sana juuri sinulle.
Nykyhetki on ihmiskunnan historiassa parasta aikaa naisille.
Yksi vuoden kohokohdista on konferenssimme Naiset etulinjassa.
Jumala kutsuu naisia viemään sanomaa valtakunnastaan.
Puhujina on mm. Stacey Campbell ja James Goll.
Ilmoittaudu konferenssiin nettisivuillamme osoitteessa xpmedia.com
Kohtaa Jumala henkilökohtaisesti.
James Gollin kirja ohjaa sinut Jumalan läsnäoloon.
"Powerful encounters..." sisältää omakohtaisia kertomuksia
Jumalan kirkkaudesta ja uskollisuudesta.
Soita ja tilaa kirjat. (Tv-tarjous nro. 170)
Tai käy nettikirjakaupassamme osoitteessa xpmedia.com
Jokainen kohtaaminen pitää punnita, jotta nähdään onko se Jumalasta vai ei.
Joskus merkit voivat olla vääriä, vihollisesta peräisin olevia.
Kohtaamisien Herran kanssa pitää aina perustua Sanaan.
Minulla on sana eräälle naiselle.
Olet aloittanut suhteen, joka ei ole Jumalasta.
Olet naimisissa ja sinulla on tunnesuhde erään miehen kanssa.
Olet rukoillut Jumalalta merkkiä, joka vahvistaisi suhteen.
Näen hengessä, että olet pitänyt jotakin asiaa merkkinä siitä, että sinun
tulee jättää miehesi ja lähteä tämän uuden miehen matkaan.
Se merkki oli valhetta. Se ei tullut Jumalalta, vaan sielunviholliselta.
Ja mistä tiedän sen. Koska Sanassa sanotaan niin.
Tarkista kaikki Sanasta.
Tunteesi ovat ottaneet vallan.
Viholinen käyttää hyväkseen heikkoa kohtaasi.
Herran sana sinulle on: "Hylkää se suhde aivan heti.
Muuten voit tuhota elämäsi ja muidenkin elämän."
Mieleeni tulee nimi Elizabeth.
Uudessa testamentissa on samanniminen nainen.
Hän oli Sakariaan vaimo. Hänestä tuli Johanneksen äiti.
Elisabeth ei voinut saada lapsia. Mutta sai kuitenkin.
Tämä on minulle tuttua, sillä minä ja edesmennyt vaimoni -
emme myöskään voineet saada lapsia.
Jumalan avulla saimme neljä lasta.
Ehkä nimesi ei ole Elizabeth, mutta olet yrittänyt saada lasta.
Minulla on sinulle sana.
Pyhä Henki alkaa liikkua sisäelimissäsi. Voit jopa tuntea lämpöä.
Tukkeutuneet munajohtimet aukeavat, Jeesuksen nimessä.
Ja tulet saamaan lapsen, jota olet rukoillut ja kaivannut.
Nyt on sinun aikasi.
Ruoki henkeäsi nettikaupassamme -
Raamatun sanaan perustuvalla materiaalilla.
Suomennos: Anna Voionmaa